 **Arendal og Omegn Seniornett**

# Årsberetning 2024

**Foreningens virksomhet – sammendrag.**Arendal og Omegn Seniornetts virksomhet har i 2024 vært preget av fornyelse. Vi har rekruttert nye veiledere og etablert 3 nye temakurs som ble satt opp i 2. halvår. Det ble gjennomført 6 medlemsmøter og 12 kurs i 2024. 3 av kursene våre var kurs som ble finansiert av en siste bevilgning til Datastueprosjektet – kalt «Ny på nett-kurs».

Vi hadde stand på Arendalsuka i 2024 på samme måte som tidligere. Standen var bemannet av oss i Arendal og Omegn Seniornett og hadde en god plassering.

Ellers har vi hatt en økning i deltakelse på ulike arrangement i 2024 – både i offentlig regi og i regi av ulike foreninger. Dessuten har vi gjennomført mange «Drop-in» der medlemmer kan komme og få en-til-en hjelp.

Vi har hatt 3 veilederseminarer i 2024.

Medlemsutviklingen i Arendal og Omegn Seniornett har vært positiv også i 2024. Ved årsskiftet er vi ca 326 medlemmer.

Styremedlem Dagfinn Sevik døde brått 28. desember 2024. Dagfinn var en viktig person i Arendal og Omegn Seniornett – han deltok på mange aktiviteter.

**Styret:**For å styrke bemanningen i en tid med store endringer, ble Lisa Johannessen tatt inn som konstituert styremedlem fra høsten 2024. Lisa har lang erfaring med Seniornett, og har vært sekretær hos oss tidligere.

Styret har bestått av:

Leder: Tore Vimme

Sekretær: Kari Degerud Hannås

Kasserer: Turid Frøysaa

Styremedlem: Dagfinn Sevik

Styremedlem: Anne Hoflandsdal

Styremedlem: Tore Tunold

Varamedlem: Ulf Eriksen

Konstituert styremedlem: Lisa Johannessen (fra høsten 2024)

Alle unntatt Anne Hoflandsdal og Ulf Eriksen er på valg i 2025.

**Revisor.**

Andreas Koch er revisor. Revisor er på valg.

**Valgkomité.**

Valgkomitéen består av Andreas Koch og Birthe Lauvsnes. Andreas er på valg.

**Medlemsmøter 2024 – Tema og foredragsholdere.**Det ble holdt 6 medlemsmøter i 2024 med i overkant av 38 deltakere pr møte i gjennomsnitt. Alle møtene ble gjennomført på Arendal bibliotek.

|  |  |  |  |
| --- | --- | --- | --- |
| **Medlemsmøter 2024 - Tema og foredragsholdere** | | | |
| **Dato** | **Tema** | **Foredragsholdere** | **Deltagere** |
| **16.1.** | Ny innlogging/ChatGPT/Årsmøte | Tore Vimme, AOS | 33 |
| **13.2.** | Skylagring og synkronisering | Ulf Eriksen og Tore Vimme, AOS | 44 |
| **16.4.** | Slektsgranskning | Halfdan Mørland, Slekt og Data | 35 |
| **10.9.** | Turapper | Ingvill Thune, Aust-Agder Turistforening | 42 |
| **15.10.** | Digital Hjemmeoppfølging | Audun Solstad, Telemedisinsk. Sentral Agder | 30 |
| **18.11.** | Kunstig Intelligens | Helge Selstø, Seniornett. \*) | 45 |

\*) Kunstig Intelligens var tema på årets Digitale Festival.

**Årsmøte:**Årsmøtet ble avholdt 16. januar 2024.

**Styremøter:**

Det ble holdt 10 styremøter i 2024, hvorav 6 var fysiske møter. 4 møter ble holdt vha. videokonferanse med bruk av Jitsi. I tillegg var det som vanlig en del avklaringer pr epost.

**Regionsmøte:**

Det ble arrangert et regionmøte for Seniornettforeninger i Agder denne høsten. Møtet ble holdt i Kristiansand 13. november. Fra Arendal og Omegn Seniornett deltok Lisa Johannessen og Anne Hoflandsdal. Fra administrasjonen deltok generalsekretær Hanni Petersen og Pia Boholm.

**Kurs 2024.**

I løpet av 2024 gjorde vi noen endringer i vårt kurstilbud:

* Vi utviklet 3 nye temakurs, Filbehandling, CEWE-fotobok og Reiseapper. Disse kursene ble tilbudt i annet halvår.
* Vi erstattet de gamle grunnkursene i PC og Smarttelefon/nettbrett med 2 nye kurs. Disse kursene ble kalt «Ny på nett-PC» og «Ny på nett-Smarttelefon og nettbrett» og ble tilbudt i 2. halvår.

I tillegg til vårt vanlige kursprogram, fikk vi en bestilling på et kurs i Smarttelefon og nettbrett fra Vegårshei kommune. Dette kurset ble gjennomført i november.

Oversikten på neste side viser alle kursene vi hadde planlagt for 2024. Alle unntatt 2, ble gjennomført. Hovedlærere på kursene har vært: Tore Tunold, Dagfinn Sevik, Ulf Eriksen, Frithjof Fjeldstad, Lisa Johannessen og Tore Vimme.   
I tillegg til hovedlærerne, har det vært 2- 4 hjelpelærere/veiledere på hvert kurs.

Detaljert oversikt over kursene i 2024:

|  |  |  |  |  |  |
| --- | --- | --- | --- | --- | --- |
| **Kurs 2024** | | | | | |
|  | **Kursansvarlig** | **Startdato** | **Deltagere** | **Kurstimer** | **Kurstype** |
| **1** | Dagfinn Sevik | 05.03 | 8 | 8 | Praktisk bruk av PC i hverdagen |
| **2** | Tore Tunold | 12.03 | 9 | 9 | Bildebehandling på PC |
| **3** | Ulf Eriksen | 09.04 | 7 | 8 | Bildebehandling på mobil |
| **4** | Tore Vimme. | 23.04 | 8 | 9 | Smarttlf og nettbrettt- grunnkurs |
| **5** | Dagfinn Sevik | 11.09 | 7 | 6 | Filbehandling |
| **6** | Tore Tunold | 23.09 | 6 | 9 | Bildebehandling på PC |
| **7** | Lisa Johannessen | 14.10 | 6 | 6 | CEWE fotobok |
| **8** | Ulf Eriksen | 23.10 | 0 | 0 | Bildebehandling på mobil - Utsatt |
| **9** | Dagfinn Sevik | 29.10 | 7 | 8 | Ny på nett – PC - Arendal |
| **10** | Tore Vimme | 04.11 | 16 | 8 | Smarttlf og nettbrett-grunnkurs\*) |
| **11** | Dagfinn Sevik | 05.11 | 0 | 0 | Ny på nett – PC - Grimstad Avlyst |
| **12** | Tore Vimme | 12.11 | 12 | 8 | Ny på nett – Smarttlf - Arendal |
| **13** | Tore Vimme | 20.11 | 12 | 8 | Ny på nett – Smarttlf - Grimstad |
| **14** | Frithjof Fjeldstad | 27.11 | 9 | 6 | Reiseapper |
|  |  | Totalt | 107 | 93 |  |

\*) Ble gjennomført på Vegårshei.

**Bemanning.**Arendal og Omegn Seniornett har fått 5 nye veiledere i 2024, noe som er svært gledelig. Vi er totalt ca 24 personer (styret + veiledere) som kan bemanne våre aktiviteter.   
Det har vært gjennomført 3 veilederseminarer i 2024.

**Romsituasjonen.**Romsituasjonen er uforandret, dvs. fortsatt god. Samarbeidet med Arendal bibliotek er veldig godt – de er alltid imøtekommende mht. våre ønsker.

Samarbeidet med Tyholmen Frivilligsentral og Grimstad Frivilligsentral har også fungert godt – der har vi kjørt Ny på nettkurs og dessuten hatt Drop-in. Veilederseminarene har blitt gjennomført på Tyholmen Frivilligsentral.

**Arendalsuka.**Seniornett hadde stand i Peder Thomassons gate, (standplass 47) og i 2024 hadde vi besøk av styreleder Sturla Bjerkaker. Sturla hadde også et innlegg i Aldringsteltet. Det var mange innom standen vår, og vi fikk 12 nye medlemmer.

**Digital Festival.**

Det er Seniornett sentralt som planlegger og velger emne på Digital Festival. I år falt valget på kunstig intelligens. De ulike lokalforeningene markerer dette på ulik måte. Vi valgte å ikke ha noen egen «Digital Festival», men dekket emnet på vårt siste medlemsmøte i 2024.

**Annen aktivitet.**Ved siden av medlemsmøter, kurs, drop-in og Arendalsuka, har vi hatt følgende aktiviteter:

* Vi har holdt et foredrag om Digital Arv og Fremtidsfullmakt på Vegårshei 14. februar.
* Vi har holdt foredrag på en Seniordag i Vennesla 23.april.
* Vi holdt foredrag om svindel for Fagforbundets pensjonistutvalg i Agder 24. mai. (Abrahavn)
* Vi har deltatt på en inspirasjonsdag på Arendal bibliotek, arrangert av Arendal kommune 29. april.
* Vi har holdt foredrag på for Tvedestrand pensjonistforening på Holt bedehus, 3. sept.
* Vi har holdt foredrag om grunnleggende bruk av smarttelefon for Frikirkens mannsgruppe 17. september.
* Vi har holdt foredrag på en Seniordag i Vennesla 18.september.
* Vi har hatt stand på en Seniordag på Fevik, 24. september.
* Vi har hatt stand på en Seniordag på Vegårshei, 25. september.
* Vi har deltatt med foredrag og sofasamtale på en Digital erfaringssamling arrangert at Agder Fylkeskommune. Samlingen var på Iveland 10. oktober.
* Vi har holdt foredrag om svindel for pensjonistforeningene i Lillesand, Grimstad og Birkeland. Foredraget ble holdt i Lillesand 29. oktober.
* Vi har deltatt på medlemsmøte i Kristiansand og Omegn Seniornett 12. november Der deltok også vår nye generalsekretær Hanni Winsvold Petersen.
* Vi hadde stand og en presentasjon på «Klassefesten» på Filadelfia 21. november.
* Vi har deltatt på en Inspirasjonsdag i Åmli 28. november.

**Diverse.**Vi har ved 2 anledninger fått omtale på NRK Sørlandet:

1. 12. september var NRK Sørlandet tilstede på Drop-in i Grimstad. De gjorde en del opptak og dette og sendte det 17. september. Det gav oss en ganske bred dekning både på radio og TV denne dagen.
2. 27. november ble vi interviewet på direkten på radio i morgensendingen til NRK Sørlandet. Temaet var Digital Arv.

**Medlemsutvikling.**Vi har fått 51 nye medlemmer i år, mens 38 har sluttet. Det gir oss en medlemsvekst på 11. Litt skuffende når man ser på aktiviteten vår. Det hadde vært ønskelig med større tilvekst av medlemmer, men vi er veldig glade for alle nye medlemmer. Pr desember 2024 har vi 326 medlemmer i Arendal og Omegn Seniornett. Vi er fortsatt den 3. største lokalforeningen i Seniornett i forhold til antall medlemmer. Takk til alle som bidrar til å rekruttere nye medlemmer. **Styret**